Aðrir sérhæfa sig í greiningu á dýraleifum , til dæmis beinum eða skordýrum , og sækja þá grundvöllinn til dýrafræðinnar innan líffræðinnar . Menntaskólanemar , sem vilja fá góðan almennan undirbúning undir nám í fornleifafræði á háskólastigi og halda öllum leiðum opnum , ættu að stunda nám á náttúru - eða eðlisfræðibrautum en taka sem mest af vali í sögu , íslensku og félagsfræði - eða stunda nám á mála - eða félagsfræðibrautum og taka sem mest af vali í raungreinum eins og líffræði , efnafræði , jarðfræði og stærðfræði . Mikilvægt er að hafa í huga að flestir fornleifafræðingar fást við að miðla upplýsingum til annara . Þeir þurfa að gera grein fyrir því , sem þeir hafa grafið upp eða rannsakað með öðrum hætti , þannig að aðrir fræðimenn og almenningur skilji . Þess vegna er mjög mikilvægt að geta tjáð sig skýrt í ræðu og riti og er tíma í íslenskunámi því örugglega vel varið .